PATVIRTINTA

Vilkaviškio r. Sūdavos pagrindinės mokyklos direktoriaus 2022 m. rugpjūčio 31 d. įsakymu Nr. V-110-2

**IKIMOKYKLINIO/PRIEŠMOKYKLINIO UGDYMO MOKYTOJO PADĖJĖJO**

**PAREIGYBĖS APRAŠYMAS**

# I SKYRIUS

# BENDROSIOS NUOSTATOS

1. Vilkaviškio r. Sūdavos pagrindinės mokyklos, Klausučių skyriaus (toliau – ikimokyklinis/priešmokyklinis ugdymo grupė) ikimokyklinio/priešmokyklinio ugdymo mokytojo padėjėjo (toliau tekste –Mokytojo padėjėjas) pareigybė, yra priskiriama kvalifikuotų darbuotojų grupei.
2. Pareigybės lygis: C.
3. Mokytojo padėjėjo pareigybė skirta padėti ikimokyklinio ugdymo, priešmokyklinio ugdymo mokytojui ugdymo procese, užtikrinti vaiko sveikatos apsaugos, higienos reikalavimus.

palaikyti švarą ir tvarką grupėje (kitose priskirtuose bendruosiuose plotuose).

1. Mokytojo padėjėją skiria ir atleidžia iš pareigų, nustato jo pareiginį atlyginimą mokyklos direktorius.
2. Mokytojo padėjėjas tiesiogiai pavaldus ūkvedžiui.

# II SKYRIUS

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

1. Mokytojo padėjėju dirbti priimamas asmuo:
	1. turintis ne mažesnį kaip vidurinį ar profesinį išsilavinimą;
	2. išklausęs sveikatos žinių minimumo kursus ir gavęs sveikatos žinių atestavimo pažymėjimą;
	3. atitinkantis nepriekaištingos reputacijos reikalavimus, nustatytus Lietuvos Respublikos švietimo įstatyme;
	4. mokantis lietuvių kalbą;
	5. sugebantis tinkamai bendrauti su vaikais ir jų teisėtais atstovais (tėvais, įtėviais, globėjais), mokytoju ir kitais specialistais.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

1. Mokytojo padėjėjo funkcijos:
	1. Padėti grupės mokytojui priimti atvestus į grupę vaikus.
	2. Padėti grupės mokytojui ugdymo proceso metu, renginių metu.
	3. Padėti mokytojui atlikti su vaikų ugdymu(si), savitarna, savitvarka, maitinimu(si), poilsiu susijusią veiklą ir padeda renginių/išvykų/edukacinių projektų metu.
	4. Padėti mokytojui organizuoti ugdymą, ruošti ugdymo priemones, jas sutvarkyti.
	5. Darbo metu dėvėti tvarkingus, higienos reikalavimus atitinkančius darbo drabužius.
	6. Padėti mokytojui organizuoti vaikų pasivaikščiojimą, žaidimus bei kitus užsiėmimus lauke, esant reikalui kartu su mokytoja prižiūrėti vaikus lauko žaidimo aikštelėje.
	7. Palydėti vaikus į sporto treniruotę, muzikos pamokas, ir pan.
	8. Kartu su mokytoju lydėti vaikus lipant laiptais, einant pasivaikščioti: vienas suaugęs eina vaikų grupės priekyje, kitas – gale.
	9. Vedant vaikus į lauką, į sporto treniruotes ar renginius ir grįžus iš jų, po pietų miego padėti jiems apsirengti.
	10. Esant poreikiui perrengti vaikų apatinius ir viršutinius rūbus.
	11. Sutvarkyti arba padėti vaikams susitvarkyti drabužius, avalynę ir kt.
	12. Išėjus į lauko žaidimo aikštelę, apžiūrėti ją ir smėlio dėžę, kad nebūtų stiklo šukių, kitų aštrių daiktų, gyvūnų ekskrementų.
	13. Organizuoti vaikų maitinimą:
		1. organizuojant vaikų maitinimą, dėvėti specialią aprangą;
		2. priimti atveržtą maistą;
		3. serviruoti stalus, patiekti maistą vaikams įvertinant individualius vaikų maitinimo poreikius ir maitinimo apribojimus;
		4. vaikams pavalgius, nurinkti indus, nuvalyti stalus;
		5. sudėti maisto atliekas į specialią tam skirtą talpą;
		6. išplauti indus laikantis indų plovimo instrukcijos;
		7. visus švarius indus ir įrankius sudėti ant lentynų uždarose spintose;
		8. indų, stalo įrankių, puodų plovimo šepečius, plaušines išplauti karštame tekančiame vandenyje specialiais plovikliais, dezinfekuoti ir išdžiovinti;
		9. laikytis naudojamų plovimo ir dezinfekcijos medžiagų paruošimo ir eksploatavimo taisyklių, priemones laikyti vaikams neprieinamoje vietoje.
	14. Padėti vaikams plautis rankas prieš valgį, apsilankius tualete ir kiekvienu kitu būtinu atveju.
	15. Užtikrinti grupei patikėto turto (ūkinio inventoriaus, žaislų ir kt.) saugumą ir švarą.
	16. Nuolat tikrinti ir, esant poreikiui, papildyti muilo ir tualetinio popieriaus kiekį tam skirtose vietose.
	17. Vėdinti grupėse patalpas, užtikrinant langų užraktų atrakinimą nesudarant grėsmės vaikų saugumui. Kontroliuoti, kad patalpoje būtų tinkama temperatūra, apšvietimas.
	18. Nuolat rūpintis patalynės švara, kloti vaikams lovas ir palaikyti aplinką, tinkamą vidurdienio miegui. Keisti lovų ir kitus skalbinius nustatytais terminais.
	19. Ne rečiau kaip kartą per dieną dezinfekuoti žaislus ir ugdymo priemones.
	20. Prižiūrėti ir (kai grupėje nėra vaikų) ne rečiau kaip vieną kartą per dieną:
		1. išplauti grupės grindis, veidrodžius;
		2. išvalyti ir išsiurbti kilimus; dulkių siurblį ir kitą buitinę techniką naudoti griežtai laikantis jų eksploatavimo taisyklių ir įsitikinus, kad jie techniškai tvarkingi.
		3. išvalyti tualeto ir prausyklos patalpas ir sanitarinius mazgus;
		4. nuvalyti durų rankenas, palanges, grindų apvadus, spintas, lentynas ir kitus baldus;
		5. išnešti šiukšles iš šiukšliadėžių.
	21. Ne rečiau kaip kartą per mėnesį išvalyti sienas ir šviestuvus, išsiurbti lovas, pagalves ir čiužinius.
	22. Ne rečiau kaip du kartus per metus išvalyti grupės langus. Prieš valant langus patikrinti, ar jie patikimai uždaryti, ar neįskilę.
	23. Užtikrinti, kad valymo, dezinfekavimo priemonė būtų laikomos tik pažymėtoje tam skirtoje taroje bei vietoje, kad nerastų ir neprisiliestų vaikai.
	24. Prižiūrėti baldus, kad nebūtų išlindusių vinių, atplaišų, valyti dulkes nuo palangių, spintelių, žaislų lentynų. Rūpintis gėlių priežiūra.
	25. Pastebėjus baldų, sienų, durų, santechninių ir kitų įrengimų gedimus, nedelsiant informuoti ūkvedį.
	26. Vykdyti kitas funkcijas ir užduotis, nenumatytas šiame pareigybės aprašyme bei mokytojų ir kitų specialistų nurodymus globojamų vaikų priežiūros, ugdymo, jų buities organizavimo bei ūkio tvarkymo klausimais.
	27. Esant poreikiui (susirgus kitam darbuotojui, vaikų vasaros atostogų metu ir pan.) atlikti šiame pareigybės aprašyme nenumatytas funkcijas, susijusias su tvarkos, švaros palaikymu patalpose bei kiemo teritorijoje ( prižiūrėti kiemo augalus ir t.t.).

**IV SKYRIUS**

**TEISĖS**

1. Mokytojo padėjėjas turi teisę:
	1. teisės aktų nustatyta tvarka tobulinti kvalifikaciją, atestuotis;
	2. į saugias ir sveikas darbo sąlygas.

**V SKYRIUS**

**UGDYTINIŲ SAUGUMO UŽTIKRINIMAS**

1. Mokytojo padėjėjas, įtaręs ar pastebėjęs žodines, fizines, socialines patyčias, smurtą:
	1. nedelsdamas įsikiša ir nutraukia bet kokius tokį įtarimą keliančius veiksmus;
	2. informuoja patyrusio patyčias, smurtą ugdytinio grupės auklėtoją apie įtariamas ar įvykusias patyčias;
	3. esant grėsmei ugdytinio sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus) ir/ar įstaigos darbuotojus, direktorių) ir/ar institucijas (pvz.: policiją, greitąją pagalbą ir kt.).
2. Mokytojo padėjėjas, įtaręs ar pastebėjęs patyčias kibernetinėje erdvėje arba gavęs apie jas pranešimą:
	1. esant galimybei išsaugo vykstančių patyčių kibernetinėje erdvėje įrodymus ir nedelsdamas imasi reikiamų priemonių patyčioms kibernetinėje erdvėje sustabdyti;
	2. įvertina grėsmę ugdytiniui ir esant poreikiui kreipiasi į pagalbą galinčius suteikti asmenis (tėvus (globėjus rūpintojus) ir/ar įstaigos darbuotojus, direktorių) ar institucijas (policiją);
	3. pagal galimybes surenka informaciją apie besityčiojančių asmenų tapatybę, dalyvių skaičių ir kitus galimai svarbius faktus;
	4. informuoja patyčias patyrusio ugdytinio grupės auklėtoją apie patyčias kibernetinėje erdvėje ir pateikia įrodymus (išsaugotą informaciją);
	5. turi teisę apie patyčias kibernetinėje erdvėje pranešti Lietuvos Respublikos ryšių reguliavimo tarnybai pateikdamas pranešimą interneto svetainėje adresu [www.draugiskasinternetas.lt.](http://www.draugiskasinternetas.lt/)